PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2008/ZK/3/1/085	Bratislava 20. októbra 2008	

	Protimonopolný úrad Slovenskej republiky, odbor koncentrácií v správnom konaní vedenom pod č. 0067/OK/2008 začatom dňa 19.09.2008 na základe oznámenia koncentrácie podnikateľmi WATER INVEST, a.s. so sídlom Kukučínova 22, 831 03 Bratislava, IČO: 44 308 400, Jaroslav Fidrik, s.r.o. so sídlom ul. Mládeže 507/1, 039 01 Turčianske Teplice, IČO: 36 432 920 a LVJ, s.r.o. so sídlom Ružová dolina 8, 821 09 Bratislava, IČO: 44 329 806 prostredníctvom JUDr. Petra Štrpku, advokáta Advokátskej kancelárie Soukeník – Štrpka so sídlom Moskovská 13,      811 08 Bratislava, vo veci koncentrácie podnikateľov WATER INVEST, a.s. so sídlom Kukučínova 22, 831 03 Bratislava, IČO: 44 308 400, Jaroslav Fidrik, s.r.o. so sídlom ul. Mládeže 507/1, 039 01 Turčianske Teplice, IČO: 36 432 920, LVJ, s.r.o. so sídlom Ružová dolina 8, 821 09 Bratislava, IČO: 44 329 806 a Slovenské pramene a žriedla, a.s. so sídlom Budiš, 038 23 Dubové, IČO: 36 396 591, Stredoslovenské žriedla, a.s. so sídlom Budiš, 038 23 Dubové, IČO: 31 640 940, ZLATÁ STUDŇA, s.r.o. so sídlom Široké 631, 082 37 Široké, SLEDGE SLOVAKIA, spol. s r.o. so sídlom Priemyselný areál 3677, 946 03 Kolárovo, IČO: 36 547 301, Gemerské žriedla, spol. s r.o. so sídlom Cesta Gemerských žriediel, 982 18 Tornaľa,             IČO: 31 391 885

rozhodol

na základe § 32 ods. 2 písm. c) zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že správne konanie vo veci koncentrácie spočívajúcej v získaní spoločnej nepriamej kontroly podnikateľmi WATER INVEST, a.s. so sídlom Kukučínova 22, 831 03 Bratislava, IČO: 44 308 400, Jaroslav Fidrik, s.r.o. so sídlom ul. Mládeže 507/1, 039 01 Turčianske Teplice, IČO: 36 432 920 a LVJ, s.r.o. so sídlom Ružová dolina 8, 821 09 Bratislava, IČO: 44 329 806 nad podnikmi podnikateľov Slovenské pramene a žriedla, a.s. so sídlom Budiš, 038 23 Dubové, IČO: 36 396 591, Stredoslovenské žriedla, a.s. so sídlom Budiš, 038 23 Dubové, IČO: 31 640 940, ZLATÁ STUDŇA, s.r.o. so sídlom Široké 631, 082 37 Široké, IČO: 36 499 552, SLEDGE SLOVAKIA, spol. s r.o. so sídlom Priemyselný areál 3677, 946 03 Kolárovo, IČO: 36 547 301 prostredníctvom spoločností WATER ALLIANCE, a.s. so sídlom Kukučínova 22,   831 03 Bratislava, IČO: 44 318 421, WAD GROUP, a.s. so sídlom Trenčianska 5/B, 821 09 Bratislava, IČO: 44 375 638 a WATER HOLDING, a.s. so sídlom Ružová dolina č. 6, 821 08 Bratislava, na základe Zakladateľskej zmluvy o založení akciovej spoločnosti WATER HOLDING, a.s. zo dňa 17.09.2008 podnikateľmi WATER ALLIANCE, a.s. so sídlom Kukučínova 22, 831 03 Bratislava, IČO: 44 318 421 a WAD GROUP, a.s. so sídlom Trenčianska 5/B, 821 09 Bratislava, IČO: 44 375 638 a nad podnikom podnikateľa Gemerské žriedla, spol. s r.o. so sídlom Cesta Gemerských žriediel, 982 18 Tornaľa, IČO: 31 391 885 prostredníctvom spoločností  WATER ALLIANCE, a.s. so sídlom Kukučínova 22, 831 03 Bratislava, IČO: 44 318 421, WAD GROUP, a.s. so sídlom Trenčianska 5/B, 821 09 Bratislava, IČO: 44 375 638,  WATER HOLDING, a.s. so sídlom Ružová dolina č. 6, 821 08 Bratislava a Slovenské pramene a žriedla, a.s. so sídlom Budiš, 038 23 Dubové, IČO: 36 396 591, na základe Zmluvy o prevode obchodného podielu uzatvorenej dňa 19.09.2008 medzi podnikateľmi INVEST FOOD, a.s. so sídlom Ružová dolina č. 6, 821 08 Bratislava, IČO: 35 754 681 ako predávajúcim a podnikateľom Slovenské pramene a žriedla, a.s. so sídlom Budiš, 038 23 Dubové, IČO: 36 396 591 ako nadobúdateľom zastavuje, pretože dôvod na konanie nebol daný .

Odôvodnenie:

	Protimonopolnému úradu Slovenskej republiky, odboru koncentrácií (ďalej len „úrad“) bolo dňa 19.09.2008 doručené listom spoločnosťami WATER INVEST, a.s. so sídlom Kukučínova 22, 831 03 Bratislava, IČO: 44 308 400 (ďalej len „Water Invest“), Jaroslav Fidrik, s.r.o. so sídlom ul. Mládeže 507/1, 039 01 Turčianske Teplice,     IČO: 36 432 920 (ďalej len „Jaroslav Fidrik, s.r.o.“) a LVJ, s.r.o. so sídlom Ružová dolina 8, 821 09 Bratislava, IČO: 44 329 806 (ďalej len „LVJ“) prostredníctvom    JUDr. Petra Štrpku, advokáta Advokátskej kancelárie Soukeník – Štrpka so sídlom Moskovská 13, 811 08 Bratislava(ďalej len „právny zástupca“) zaevidovaným pod    č. 3969/2008 podľa § 10 ods. 9 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“) oznámenie koncentrácie spočívajúcej v získaní spoločnej nepriamej kontroly spoločnosťami Water Invest, Jaroslav Fidrik, s.r.o. a LVJ nad podnikmi spoločností Slovenské pramene a žriedla, a.s. so sídlom Budiš, 038 23 Dubové, IČO: 36 396 591 (ďalej len „Slovenské pramene a žriedla“), Stredoslovenské žriedla, a.s. so sídlom Budiš, 038 23 Dubové, IČO: 31 640 940 (ďalej len „Stredoslovenské žriedla“), ZLATÁ STUDŇA, s.r.o. so sídlom Široké 631, 082 37 Široké, IČO: 36 499 552 (ďalej len „Zlatá Studňa“) a SLEDGE SLOVAKIA, spol. s r.o. so sídlom Priemyselný areál 3677, 946 03 Kolárovo, IČO: 36 547 301 (ďalej len „Sledge Slovakia“) prostredníctvom spoločností WATER ALLIANCE, a.s. so sídlom Kukučínova 22, 831 03 Bratislava, IČO: 44 318 421 (ďalej len Water Alliance“), WAD GROUP, a.s. so sídlom Trenčianska 56/B, 821 09 Bratislava, IČO: 44 375 638 (ďalej len „Wad Group“) a WATER HOLDING, a.s. so sídlom Ružová dolina č. 6, 821 08 Bratislava (ďalej len „Water Holding“), na základe Zakladateľskej zmluvy o založení akciovej spoločnosti Water Holding zo dňa 17.09.2008 podnikateľmi Water Alliance a Wad Group (ďalej len „Zakladateľská zmluva“) a nad podnikom spoločnosti Gemerské žriedla, spol. s r.o. so sídlom Cesta Gemerských žriediel, 982 18 Tornaľa, IČO: 31 391 855 (ďalej len „Gemerské žriedla“) prostredníctvom spoločností Water Alliance, Wad Group, Water Holding a Slovenské pramene a žriedla, na základe Zmluvy o prevode obchodného podielu uzatvorenej dňa 19.09.2008 medzi spoločnosťou INVEST FOOD, a.s. so sídlom Ružová dolina   č. 6, 821 08 Bratislava, IČO: 35 754 681 (ďalej len „Invest Food“) ako predávajúcim a spoločnosťou Slovenské pramene a žriedla ako nadobúdateľom (ďalej len „Zmluva o prevode obchodného podielu“).

	Na základe vyššie uvedeného úrad listom č. 4143/PMÚ SR/2008 zo dňa 01.10.2008 oznámil spoločnostiam Water Invest, Jaroslav Fidrik, s.r.o. a LVJ, prostredníctvom právneho zástupcu, že sa dňa 19.09.2008 podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov začalo správne konanie vedené pod č. 0067/OK/2008 vo veci vyššie uvedenej koncentrácii.

	Úrad na základe predložených podkladov a informácií obsiahnutých v oznámení koncentrácie dospel k nasledujúcim skutočnostiam.

Podnikatelia

	Podľa § 2 ods. 1 písm. a) zákona sa tento zákon vzťahuje na podnikateľov. Podľa § 3 ods. 2 zákona podnikateľ na účely zákona je podnikateľ podľa osobitného predpisu (Obchodný zákonník), ďalej fyzická osoba a právnická osoba, ich združenia a združenia týchto združení, ak ide o ich činnosti a konania, ktoré súvisia alebo môžu súvisieť so súťažou bez ohľadu na to, či tieto činnosti a konania sú alebo nie sú zamerané na dosahovanie zisku.

	Spoločnosť Water Invest bola založená Zakladateľskou listinou zo dňa 15.07.2008 a do obchodného registra bola zapísaná dňa 23.07.2008 v oddieli: Sa, vložka číslo: 4536/B. Predmetom podnikania spoločnosti Water Invest podľa výpisu z obchodného registra sú reklamné a marketingové služby a prieskum trhu a verejnej mienky. 
	Spoločnosť Water Invest vykonáva priamu spoločnú kontrolu spolu so spoločnosťou Jaroslav Fidrik, s.r.o. nad spoločnosťou Water Alliance a nepriamu spoločnú kontrolu nad spoločnosťou Slovenské pramene a žriedla. Prostredníctvom akcionárskeho podielu spoločnosti Water Alliance pôsobí spoločnosť Water Invest nepriamo v spoločnosti Stredoslovenské žriedla. 

	Na základe vyššie uvedeného úrad dospel k záveru, že spoločnosť Water Invest je podnikateľom podľa § 3 ods. 2 zákona, a teda zákon sa na podnikateľa Water Invest podľa § 2 ods. 1 písm. a) zákona vzťahuje.

	Spoločnosť Jaroslav Fidrik, s.r.o. bola založená zakladateľskou listinou zo dňa 8.2.2005 a do obchodného registra bola zapísaná dňa 27.07.2005 v oddieli: Sro, vložka číslo 16468/L. Hlavným predmetom činnosti spoločnosti Jaroslav Fidrik, s.r.o. je vykonávanie poradenských činností. 
	Jediným spoločníkom spoločnosti Jaroslav Fidrik, s.r.o. je Jaroslav Fidrik. Spoločnosť Jaroslav Fidrik, s.r.o. vykonáva spoločnú kontrolu spolu s podnikateľom Water Invest nad spoločnosťou Water Alliance a nepriamu spoločnú kontrolu nad spoločnosťou Slovenské pramene a žriedla. Prostredníctvo  akcionárskeho podielu spoločnosti Water Alliance pôsobí spoločnosť Jaroslav Fidrik, s.r.o. nepriamo v spoločnosti Stredoslovenské žriedla.
 
	Na základe vyššie uvedeného úrad dospel k záveru, že spoločnosť Jaroslav Fidrik, s.r.o. je podnikateľom podľa § 3 ods. 2 zákona, a teda zákon sa na podnikateľa Jaroslav Fidrik, s.r.o. podľa § 2 ods. 1 písm. a) zákona vzťahuje.

	Spoločnosť LVJ bola založená spoločenskou zmluvou zo dňa 28.7.2008 a do obchodného registra bola zapísaná dňa 12.08.2008 v oddieli: Sro, vložka číslo: 53907/B. Predmetom podnikania podľa výpisu z obchodného registra je sprostredkovateľská činnosť v oblasti obchodu; sprostredkovateľská činnosť v oblasti služieb; prieskum trhu a verejnej mienky a iné. 
	Spoločníkmi spoločnosti LVJ sú Ján Šofranko, Široké a Veronika Šofranková, Široké. Spoločnosť LVJ vykonáva kontrolu v spoločnosti Wad Group a nepriamo kontroluje spoločnosti Zlatá Studňa a Sledge Slovakia. 

	Na základe vyššie uvedeného úrad dospel k záveru, že spoločnosť LVJ je podnikateľom podľa § 3 ods. 2 zákona, a teda zákon sa na podnikateľa LVJ podľa     § 2 ods. 1 písm. a) zákona vzťahuje. 

	Spoločnosť Slovenské pramene a žriedla bola založená rozhodnutím zakladateľa zo dňa 17.1.2001 a do obchodného registra bola zapísaná dňa 30.01.2001 v oddieli: Sa, vložka číslo: 10284/L. Hlavnou podnikateľskou činnosťou spoločnosti Slovenské pramene a žriedla je činnosť spočívajúca v plnení, balení a predaji prírodných a minerálnych vôd do spotrebiteľských obalov. Ďalej sa zaoberá výrobou a predajom ochutených sýtených a nesýtených nealkoholických nápojov, a to pod značkami Budiš a Fatra. Prevádzky spoločnosti Slovenské pramene a žriedla sa nachádzajú v Dubovom a v Martine-Záturčie.
	Spoločnosť Slovenské pramene a žriedla je nepriamo spoločne kontrolovaná podnikateľmi Water Invest a Jaroslav Fidrik, s.r.o.

	Na základe vyššie uvedeného úrad dospel k záveru, že spoločnosť Slovenské pramene a žriedla je podnikateľom podľa § 3 ods. 2 zákona, a teda zákon sa na podnikateľa Slovenské pramene a žriedla podľa § 2 ods. 1 písm. a) zákona vzťahuje.

	Spoločnosť Stredoslovenské žriedla bola založená zakladateľskou zmluvou zo dňa 24.11.1995 a do obchodného registra bola zapísaná dňa 07.12.1995 v oddieli: Sa, vložka číslo: 319/L. Spoločnosť Stredoslovenské žriedla je vlastníkom licencie na ťažbu minerálnych vôd z prameňov Fatra  a Budiš, ale ťažbu ani plnenie minerálnych vôd nevykonáva. Ťažbu z prameňov a následné plnenie vody do spotrebiteľských obalov vykonáva podnikateľ Slovenské pramene a žriedla na základe zmluvy uzatvorenej medzi spoločnosťou Stredoslovenské žriedla a spoločnosťou Slovenské pramene a žriedla.
	Nad spoločnosťou Stredoslovenské žriedla nevykonáva v súčasnosti kontrolu žiaden podnikateľ. Jedným z akcionárov je podnikateľ Water Alliance. Údaje o ostatných akcionároch spoločnosti Stredoslovenské žriedla boli označené za predmet obchodného tajomstva a sú súčasťou spisového materiálu. 

	Na základe vyššie uvedeného úrad dospel k záveru, že spoločnosť Stredoslovenské žriedla je podnikateľom podľa § 3 ods. 2 zákona, a teda zákon sa na podnikateľa Stredoslovenské žriedla podľa § 2 ods. 1 písm. a) zákona vzťahuje.

	Spoločnosť Zlatá Studňa bola do obchodného registra zapísaná dňa 23.11.2004 v oddieli: Sro, vložka číslo: 15561/P. Podnikateľská činnosť spoločnosti Zlatá Studňa spočíva v stáčaní prírodnej minerálnej a pitnej vody a vo výrobe nealkoholických nápojov, a to pod značkami Zlatá Studňa, Šofocola a Spirit. Prevádzky spoločnosti Zlatá Studňa sa nachádzajú v Dobrej vode a v Širokom. Spoločnosť Zlatá Studňa vyrába taktiež postmixové nápoje, t.j. nápoje sú dodávané kupujúcemu v sudoch a následne sa pri čapovaní zabezpečuje miešanie nápoja s vodou a oxidom uhličitým.
	Spoločnosť Zlatá Studňa je nepriamo kontrolovaná podnikateľom LVJ. 

	Na základe vyššie uvedeného úrad dospel k záveru, že spoločnosť Zlatá Studňa je podnikateľom podľa § 3 ods. 2 zákona, a teda zákon sa na podnikateľa Zlatá Studňa podľa § 2 ods. 1 písm. a) zákona vzťahuje. 

	Spoločnosť Sledge Slovakia bola založená spoločenskou zmluvou dňa 13.3.2002 a do obchodného registra bola zapísaná dňa 09.05.2002 v oddieli: Sro, vložka číslo: 13219/N. Podnikateľská činnosť spoločnosti Sledge Slovakia spočíva v produkcii a predaji napraného podrveného materiálu z PET, v produkcii a predaji praných vločiek a v oblasti produkcie a predaja PET regranulátu.
	Spoločnosť Sledge Slovakia je nepriamo kontrolovaná podnikateľom LVJ.

	Na základe vyššie uvedeného úrad dospel k záveru, že spoločnosť Sledge Slovakia je podnikateľom podľa § 3 ods. 2 zákona, a teda zákon sa na podnikateľa Sledge Slovakia podľa § 2 ods. 1 písm. a) zákona vzťahuje.

	Spoločnosť Gemerské žriedla bola založená spoločenskou zmluvou zo dňa 21.03.1995 a do obchodného registra bola zapísaná dňa 03.04.1995. Podnikateľská činnosť spoločnosti Gemerské žriedla spočíva predovšetkým v plnení, balení a predaji prírodných a minerálnych vôd do spotrebiteľských obalov a vo výrobe a predaji ochutených sýtených a nesýtených nealkoholických nápojov, a to pod značkou Gemerka. Prevádzka spoločnosti Gemerské žriedla sa nachádza v Tornali.
	Spoločnosť Gemerské žriedla je kontrolovaná spoločnosťou Invest Food. 

	Na základe vyššie uvedeného úrad dospel k záveru, že spoločnosť Gemerské žriedla je podnikateľom podľa § 3 ods. 2 zákona, a teda zákon sa na podnikateľa Gemerské žriedla podľa § 2 ods. 1 písm. a) zákona vzťahuje.

Forma koncentrácie

	Podľa § 9 ods. 1 zákona koncentrácia na účely tohto zákona je proces ekonomického spájania podnikateľov, ktorým je
a)	zlúčenie alebo splynutie dvoch alebo viacerých samostatných podnikateľov, alebo
b)	získanie priamej alebo nepriamej kontroly jedným podnikateľom alebo viacerými podnikateľmi nad podnikom alebo nad časťou podniku iného podnikateľa alebo podnikateľov.

	Podľa § 9 ods. 4 zákona kontrolou sa rozumie možnosť vykonávať rozhodujúci vplyv na činnosť podnikateľa, najmä prostredníctvom
a)	vlastníckych práv alebo iných práv k podniku alebo k jeho časti,
b)	práv, zmlúv alebo na základe iných skutočností, ktoré umožňujú vykonávať rozhodujúci vplyv na zloženie, hlasovanie alebo rozhodovanie orgánov podnikateľa.

Dňa 17.09.2008 bola formou notárskej zápisnice spísaná Zakladateľská zmluva, na základe ktorej podnikatelia Water Invest, Jaroslav Fidrik, s.r.o. a LVJ nadobudnú nepriamu spoločnú kontrolu nad podnikmi podnikateľov Slovenské pramene a žriedla, Stredoslovenské žriedla, Zlatá Studňa a Sledge Slovakia. Z predložených podkladov vyplýva, že podnikatelia Water Invest, Jaroslav Fidrik, s.r.o. a LVJ budú spoločne vykonávať rozhodujúci vplyv na zloženie, hlasovanie alebo rozhodovanie orgánov podnikateľov Slovenské pramene a žriedla, Stredoslovenské žriedla, Zlatá Studňa a Sledge Slovakia, a teda získajú tak kontrolu nad vyššie uvedenými podnikmi podnikateľov.
Dňa 19.09.2008 bola uzatvorená Zmluva o prevode obchodného podielu, na základe ktorej získajú podnikatelia Water Invest, Jaroslav Fidrik, s.r.o. a LVJ spoločnú nepriamu kontrolu nad podnikom podnikateľa Gemerské žriedla. Z predložených podkladov úrad dospel k záveru, že podnikatelia Water Invest, Jaroslav Fidrik, s.r.o. a LVJ budú spoločne vykonávať rozhodujúci vplyv na zloženie, hlasovanie alebo rozhodovanie orgánov podnikateľa Gemerské žriedla, a teda získajú tak kontrolu nad podnikom podnikateľa Gemerské žriedla. 

	Z vyššie uvedených skutočností a z predložených podkladov úrad dospel k záveru, že je naplnená skutková podstata § 9 ods. 1 písm. b) zákona v spojení s    § 9 ods. 4 písm. b) zákona, t.j. ide o koncentráciu podľa zákona.

Účastníci správneho konania a koncentrácie

	Podľa § 25 ods. 3 zákona účastníkom konania v prípade koncentrácie podľa  § 9 ods. 1 písm. b) zákona je podnikateľ alebo podnikatelia, ktorí získavajú priamu alebo nepriamu kontrolu nad podnikom, alebo nad časťou podniku iného podnikateľa alebo podnikateľov.
	Na základe vyššie uvedeného úrad zistil, že účastníkmi správneho konaniu sú v tomto prípade podnikatelia Water Invest, Jaroslav Fidrik, s.r.o. a LVJ, ktorí získavajú nepriamu spoločnú kontrolu nad podnikmi podnikateľov Slovenské pramene a žriedla, Stredoslovenské žriedla, Zlatá Studňa, Sledge Slovakia a Gemerské žriedla. 
	Vzhľadom na spôsob nadobudnutia spoločnej kontroly podnikateľmi Water Invest, Jaroslav Fidrik, s.r.o. a LVJ  nad podnikmi podnikateľov Slovenské pramene a žriedla, Stredoslovenské žriedla, Zlatá Studňa, Sledge Slovakia a Gemerské žriedla úrad dospel k záveru, že účastníkmi koncentrácie budú podnikatelia Water Invest, Jaroslav Fidrik, s.r.o. a LVJ. 

Koncentrácia podliehajúca kontrole úradu

	Podľa § 10 ods. 1 zákona koncentrácia podlieha kontrole úradu, ak
a)	spoločný celosvetový celkový obrat účastníkov koncentrácie za uzavreté účtovné obdobie predchádzajúce vzniku koncentrácie je najmenej 1 200 000 000 Sk a aspoň dvaja účastníci koncentrácie dosiahli v Slovenskej republike celkový obrat každý najmenej 360 000 000 Sk za uzavreté účtovné obdobie predchádzajúce vzniku koncentrácie alebo
b)	aspoň jeden z účastníkov koncentrácie dosiahol v Slovenskej republike celkový obrat najmenej 500 000 000 Sk za uzavreté účtovné obdobie predchádzajúce vzniku koncentrácie a aspoň jeden ďalší účastník koncentrácie dosiahol celosvetový celkový obrat najmenej 1 200 000 000 Sk za uzavreté účtovné obdobie predchádzajúce vzniku koncentrácie. 

Podľa § 10 ods. 2 zákona celkový obrat účastníka koncentrácie je súčet obratov
a)	účastníka koncentrácie,
b)	podnikateľov, v ktorých účastník koncentrácie priamo alebo nepriamo 
1.	má podiel na základnom imaní vyšší ako polovicu,
2.	má právo vykonávať viac ako polovicu hlasovacích práv,
3.	má právo vymenovať viac ako polovicu členov orgánov podnikateľa alebo
4.	má právo riadiť podnik,
c)	podnikateľov, ktorí majú práva uvedené v písmene b) v podniku účastníka koncentrácie,
d)	podnikateľov, v ktorých majú podnikatelia uvedení v písmene c) práva uvedené v písmene b),
e)	podnikateľov, v ktorých dvaja alebo viacerí podnikatelia uvedení v písmenách a) až d) majú spoločne práva uvedené v písmene b).

Pri výpočte celkových obratov účastníkov koncentrácie sa uplatňuje znenie § 10 ods. 3 až 8 zákona v rozsahu vyhlášky Protimonopolného úradu Slovenskej republiky č. 269/2004 Z. z., ktorou sa ustanovujú podrobnosti o výpočte obratu.

	Vzhľadom na to, že koncentrácia vznikla na základe Zakladateľskej zmluvy zo dňa 17.09.2008 a Zmluvy o prevode obchodného podielu uzatvorenej dňa 19.09.2008 a vzhľadom na to, že podľa § 10 ods. 1 zákona sa do úvahy berie obrat účastníkov koncentrácie dosiahnutý za účtovné obdobie predchádzajúce vzniku koncentrácie, úrad bral do úvahy obrat dosiahnutý za rok 2007.

	Z podkladov predložených účastníkmi správneho konania úrad zistil, že účastníkmi predmetnej koncentrácie neboli dosiahnuté obraty ani podľa § 10 ods. 1 písm. a) a ani podľa § 10 ods. 1 písm. b), a teda úrad dospel k záveru, že posudzovaná koncentrácia nepodlieha kontrole úradu.
	Podľa § 32 ods. 2 písm. c) zákona úrad zastaví konanie rozhodnutím, ak dôvod na konanie nebol daný alebo odpadol. 

	Na základe uvedených skutočností úrad rozhodol tak, ako je uvedené vo výroku tohto rozhodnutia.

Poučenie:

	Podľa § 34 ods. 1 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu možno podať rozklad Rade Protimonopolného úradu Slovenskej republiky prostredníctvom Protimonopolného úradu Slovenskej republiky, odboru koncentrácií, Drieňová 24, 826 03 Bratislava, v lehote 15 dní odo dňa jeho doručenia. 
Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

								Ing. Dušan Valo
							riaditeľ odboru koncentrácií

	

Rozhodnutie sa doručuje:

JUDr. Peter Štrpka
advokát
Advokátska kancelária Soukeník – Štrpka
Moskovská 13
811 08 Bratislava